text:  Popravde povedané, ja som od tohto projektu veľa nečakal. Ona dotyčná rozpadnutá chalúpka uprostred ukrajinských lesov je síce strašidelná a osobne by som nemal odvahu do nej vkročiť, lenže zvyšok filmu za moc nestojí. Zasa len sledujeme otrepaný príbeh skupinky naivných amerických mladíkov, ktorí idú do východnej Európy natáčať projekt o tajomných udalostiach a každý vie, že dopadnú zle. Rovnako tomu bolo aj v prípade Dyatlov Pass Incident či Chernobyl Diaries, ktoré tiež za nič nestáli. Jednotlivé scénky mňa nedokázali vystrašiť za žiadnu cenu a aj samotné finále mňa veľmi sklamalo. Hororový subžáner zvaný Found Footage bol originálny možno tak pred 10 rokmi, dnes už je to dávno vyvarená surovina.
item_title: Ghoul
item_directors: Petr Jákl
item_screenwriters: Petr Bok Petr Jákl
item_cast: Jennifer Armour Alina Golovlyova Jeremy Isabella Paul S. Tracey Debra Garza Inna Belikova Vladimír Nevedrov